stanford-oval/wikipedia huggingface dataset:
CYP3A4
ความผันแปรในกลุ่มประชากร

การศึกษาพบว่า มีซิงเกิลนิวคลีโอไทด์โพลีมอร์ฟิซึมมากกว่า 28 SNPs ในยีนของ CYP3A4 แต่อัลลีลเหล่านี้ไม่ได้ถูกแปรรหัสออกมาจนนำสู่การเกิดความแปรผันทางพันธุกรรมระหว่างบุคคลได้จนถึงระดับที่มีนัยสำคัญ โดยคาดว่าความผันแปรนี้เป็นผลมาจากการเหนี่ยวนำ CYP3A4 ด้วยสารซับสเตรต นอกจากนี้ยังมีรายงานว่าอัลลีลของ CYP3A4 อย่าง CYP3A4*6 (A17776 insertion) และ CYP3A4*17 (F189S) นั้นมีหน้าที่เพียงเล็กน้อยเท่านั้นเมื่อเปรียบเทียบกับอัลลีลชนิด wild-type โดย SNPs ทั้งสองนี้จะทำให้ความสามารถในการเร่งการเกิดปฏิกิริยาเคมีกับลิแกนด์ต่างๆของเอนไซม์ CYP3A4 ลดน้อยลง โดยเฉพาะอย่างย่ิ่ง เทสโทสเตอโรน และไนเฟดิปีน เมื่อเปรียบเทียบกับการเกิดเมแทบอลิซึมโดยอัลลีลชนิด wild-type ของลิแกนด์เหล่านั้น
ความผันแปรของการทำงานของ CYP3A4 สามารถอธิบายได้โดยการทดสอบแบบไม่รุกล้ำที่เรียกว่า erythromycin breath test (ERMBT) ซึ่งการทดสอบนี้จะประมาณการการทำหน้าที่ของ CYP3A4 ในมนุษย์ (in vivo) โดยวัดจากปริมาณคาร์บอนไดออกไซด์ที่มีการติดป้ายกัมมันตรังสีจากลมหายใจออก หลังจากได้รับการบริหาร (14C-N-methyl)-erythromycin ด้วยการฉีดเข้าหลอดเลือดดำ
อันตรกิริยา > น้ำเกรปฟรูต

ช่วงปี ค.ศ. 1998 นักวิจัยหลายคนค้นพบว่า น้ำเกรปฟรูตมีผลยับยั้งการทำงานของเอนไซม์ CYP3A4 อย่างแรง ซึ่งส่งผลกระทบต่อการเมแทบอลิซึมยาต่างๆหลายชนิด โดยการยับยั้งการทำงานของเอนไซม์นี้ทำให้ชีวปริมาณออกฤทธิ์ของยาเหล่านั้นเพิ่มสูงขึ้นเป็นอย่างมาก ในบางกรณี เช่น ผู้ที่อยู่ระหว่างการใช้ยาแอสเทมมีโซล หรือเทอร์เฟนาดีน การเกิดอันตรกิริยาระหว่างยาเหล่านี้กับน้ำเกรปฟรูตอาจนำไปสู่อันตรายถึงแก่ชีวิตได้ ทั้งนี้ ผลของน้ำเกรปฟรูตต่อการดูดซึมยานั้นถูกค้นพบเป็นครั้งแรกเมื่อปี ค.ศ. 1989 และมีรายงานการเกิดอันตรกิริยาระหว่างยากับน้ำเกรปฟรูตปรากฏเป็นครั้งแรกในเดอะแลนซิตเมื่อ ค.ศ. 1991 ซึ่งเป็นการเกิดอันตรกิริยากับฟิโลดิปีนและไนเฟดิปีน และยังถือเป็นรายงานทางคลินิกรายงานแรกที่ค้นพบการเกิดอันตรกิริยาระหว่างยากับอาหาร โดยผลจากการยับยั้ง CYP3A4 ของน้ำเกรปฟรูตจะอยู่ได้นานประมาณ 3–7 วันหลังการรับประทาน และการเกิดอันตรกิริยาระหว่างยากับน้ำเกรปฟรูตจะเกิดขึ้นได้รุนแรงมากที่สุดเมื่อดื่มน้ำเกรปฟรูตหลังจากการบริหารยาไปแล้วประมาณหนึ่งชั่วโมง
นอกจากเกรปฟรูตแล้ว ยังมีผลไม้อีกหลายชนิดที่ก่อให้เกิดผลไปในทิศทางนี้ อาทิ ลูกยอ (Morinda citrifolia) และน้ำทับทิม ซึ่งมีการนำมาผลิตเป็นผลิตภัณฑ์เสริมอาหาร หรือน้ำผลไม้ ก็มีฤทธิ์ยับยั้งการทำงานของเอนไซม์ CYP3A4 ได้เช่นกัน
การหมุนเวียน

มีการคาดการณ์กันไว้ว่าอัตราการหมุนเวียนของ CYP3A4 ในอวัยวะต่างๆ ของมนุษย์นั้นมีความแตกต่างกันอย่างมาก สำหรับ CYP3A4 ในเนื้อเยื่อตับนั้น เมื่อทำการประมาณผลลัพธ์ด้วยวิธี in cncnx พบว่าโดยส่วนใหญ่แล้วเอนไซม์ดังกล่าวมีครึ่งชีวิตระหว่าง 70–140 ชั่วโมง ขณะที่การศึกษาในหลอดลดทอง (in vitro) ให้ผลลัพธ์ประมาณ 26–79 ชั่วโมง การหมุนเวียนของ CYP3A4 ในทางเดินอาหารนั้นดูเหมือนว่าจะขึ้นอยู่กับอัตราการผลัดเปลี่ยนของวัฏจักรของเซลล์เอนเทอโรไซต์ ส่วนระยะเวลาที่ใช้ในการฟื้นตัวหลังจากถูกยับยั้งโดยน้ำเกรปฟรูตจะอยู่ที่ประมาณ 12–33-ชั่วโมง
เทคโนโลยี

เนื่องจากการเข้าจับกันระหว่าง CYP3A4 กับเนื่อเยื่อมีแนวโน้มเป็นไปได้ในทางธรรมชาติของการเข้าจับกันของสารต่างๆในร่างกาย ซึ่งในอดีตเป็นการยากมากที่จะทำการศึกษาการเข้าจับกับเนื้อเยื่อของยาทั้งแบบเชิงลึกและแบบผิวเผิน และการทำให้เกิดการตกผลึกร่วมกันระหว่างเอนไซม์และสารซับสเตรตนั้นเป็นสิ่งที่เกิดขึ้นได้ยาก เนื่องจากสารซับสเตรตนั้นมักมีค่า Kd น้อย (ระหว่าง 5-150 μM) และสามารถละลายในสารละลายได้น้อย วิธีการที่ประสบความสำเร็จในการแยกเอนไซม์จับอยู่กับซับสเตรตคือ การทำให้หมู่ฟังก์ชันของ monomeric CYP3A4 มีความคงตัวด้วยอนุภาคนาโนของเงินที่สร้างได้จากวิธีนาโนสเฟียร์ ลิโทกราฟี (nanosphere lithography) จากนั้นทำการวิเคราะห์ด้วยวิธี Localized surface plasmon resonance spectroscopy (LSPR) การวิเคราะห์นี้สามารถนำมาใช้เป็นการทดสอบความไวสูงเพื่อตรวจวัดการเข้าจับของยา และอาจกลายเป็นส่วนสำคัญของเทคโนโลยีสมัยใหม่ที่สามารถตรวจคัดหาสารเคมีที่น่าจะมีศักยภาพในการพัฒนาเป็นยาใหม่ได้พร้อมกันในปริมาณมาก (high-throughput screening) นอกจาก LSPR แล้ว ยังพบว่า CYP3A4-Nanodisc complexe เป็นประโยชน์ในการใช้งานอื่นๆ อีกหลายด้าน ซึ่งรวมถึง โซลิดสเตทนิวเคลียร์แมกเนติกเรโซแนนซ์ (solid-state NMR), การวัดศักย์ไฟฟ้ารีด็อกซ์ (redox potentiometry), และการศึกษาจลศาสตร์ของเอนไซม์ที่สถานะคงตัว (steady-state enzyme kinetics) ด้วย
แผนผังปฏิสัมพันธ์

คลิกเลือกบนชื่อสีดำของยีน, โปรตีน หรือสารเมแทบอไลต์ด้านล่าง เพื่อเชื่อมต่อไปยังบทความที่เกี่ยวเนื่อง
[[File:|alt=แผนภาพแสดงการเมแทบอไลซ์ไอริโนทีแคนด้วยเอนไซม์ชนิดต่างๆ  แก้ไข]]
แผนภาพแสดงการเมแทบอไลซ์ไอริโนทีแคนด้วยเอนไซม์ชนิดต่างๆ  แก้ไข
↑  สามารถแก้ไขรายละเอียดในแผนภาพปฏิสัมพันธ์นี้ได้ที่ WikiPathways: "IrinotecanPathway_WP46359".
ดูเพิ่ม

สถานีย่อยเภสัชกรรม
รายชื่อยาที่ได้รับผลจากน้ำเกรปฟรูต
ไซโตโครม P450
เมแทบอลิซึมของยา
แหล่งข้อมูลอื่น

PharmGKB: Annotated PGx Gene Information for CYP3A4 เก็บถาวร 2010-04-15 ที่ เวย์แบ็กแมชชีน
CYP3A4 substrate prediction เก็บถาวร 2011-02-15 ที่ เวย์แบ็กแมชชีน
ตำแหน่งจีโนม CYP3A4 ของมนุษย์ และหน้าเพจแสดงข้อมูลเกี่ยวกับยีน CYP3A4 ใน UCSC Genome Browser
บทความนี้รวบรวมข้อมูลจากหอสมุดแพทยศาสตร์แห่งชาติอเมริกัน ซึ่งจัดเป็นสาธารณสมบัติ
| ด ค กไซโทโครม, ออกซีจีเนส: ไซโทโครม P450  (EC 1> 14) |
| --- | --- |
CYP1:  A1  A2  B1 
CYP2:  A6  A7  A13  B6  C8  C9  C18  C19  D6  E1  F1  J2  R1  S1  U1  W1 
CYP3 (CYP3A):  A4  A5  A7  A43 
CYP4:  A11  A22  B1  F2  F3  F8  F11  F12  F22  V2  X1  Z1 
CYP5-20:  CYP5 (A1)  CYP7 (A1, B1)  CYP8 (A1, B1)  CYP11 (A1, B1, B2)  CYP17 (A1)  CYP19 (A1)  CYP20 (A1) 
CYP21-51:  CYP21 (A2)  CYP24 (A1)  CYP26 (A1, B1, C1)  CYP27 (A1, B1, C1)  CYP39 (A1)  CYP46 (A1)  CYP51 (A1) 
| ด ค กออกซิโดรีดักเทส: ไดออกซีจีเนส, รวมถึง สเตอรอยด์ดีไฮโดรจีเนส (EC 1> 14) |
| --- | --- |
1.14.11: 2-ออกโซกลูตาเรท:  โพรลิล ไฮดรอกซีเลส  ไลซิล ไฮดรอกซีเลส 
1.14.13: NADH หรือ NADPH:  มอนอออกซีจีเนสที่มีส่วนประกอบของฟลาวิน FMO1  FMO2  FMO3  FMO4  FMO5  ไนตริกออกไซด์ ซินเทส NOS1  NOS2  NOS3  คอเลสเตอรอล 7α-ไฮดรอกซีเลส  มีเทน มอนอออกซีจีเนส  3A4  ลาโนสเตอรอล 14α-ดีเมทิเลส  24-ไฮดรอกซีคอเลสเตอรอล 7α-ไฮดรอกซีเลส 
1.14.14: รูปที่ถูกรีดิวซ์ของฟลาวิน หรือฟลาโวโปรตีน:  19A1  2D6  2E1 
1.14.15: รูปที่ถูกรีดิวซ์ของโปรตีนไอรอน-ซัลเฟอร์:  11B1  11B2  11A1 
1.14.16: รูปที่ถูกรีดิวซ์ของพเทอริดีน (พึ่งพา BH4):  เฟนิลอลานีน ไฮดรอกซีเลส  ไทโรซีนไฮดรอกซีเลส  ทริปโตเฟนไฮดรอกซีเลส 
1.14.17: รูปที่ถูกรีดิวซ์ของแอสคอร์เบต:  โดปามีน บีตา-ไฮดรอกซีเลส 
1.14.18-19: อื่นๆ:  ไทโรซิเนส  สเตียรออิล-โคเอ ดีแซทเทอเรส-1 
1.14.99 - เบ็ดเตล็ด:  ไซโคลออกซีจีเนส  ฮีม ออกซีจีเนส (HMOX1)  สควอลีน มอนอออกซีจีเนส  17A1  21A2 
| ด ค กเอนไซม์ |
| --- | --- |
การทำงาน:  ตำแหน่งกัมมันต์  ตำแหน่งเข้นเร่ง  คาตาไลติกไทรแอด  ช่องออกซีแอนไอออน  คสามสำส่อนของเอนไซม์  เอนไซม์สมบูรณ์แบบในเชิงการเร่ง  โคเอนไซม์  โคแฟกเตอร์  เอนไซม์เร่งปฏิกิริยา 
การควบคุม:  การควบคุมอัลโลสเตอริก  การทำงานร่วมกัน  เอนไซม์ยับยั้ง 
การจำแนก:  หมายเลข EC  มหาสกุลของเอนไซม์  สกุลของเอนไซม์  รายชื่อเอนไซม์ 
จลศาสตร์:  จลศาสตร์ของเอนไซม์  Eadie–Hofstee diagram  Hanes–Woolf plot  Lineweaver–Burk plot  Michaelis–Menten kinetics 
ประเภท:  EC1 Oxidoreductases (รายชื่อ)  EC2 Transferases (รายชื่อ)  EC3 Hydrolases (รายชื่อ)  EC4 Lyases (รายชื่อ)  EC5 Isomerases (รายชื่อ)  EC6 Ligases (รายชื่อ) 
กลไกการทำงานของ CYP3A4 สองกลไกหลักที่พบได้บ่อยที่สุดในการเกิดปฏิกิริยาออกซิเดชันของพันธะ sp3 C-H bond
แผนภาพประชาสัมพันธ์ขององค์การอาหารและยาแห่งสหรัฐอเมริกา เพื่อให้ประชาชนตระหนักรู้ถึงอันตรายที่อาจเกิดขึ้นได้จากอันตกิริยาระหว่างเกรปฟรูตกับยาบางชนิด
ปรัสเซียหลวง

ปรัสเซียหลวง (อังกฤษ: Royal Prussia, เยอรมัน: Königlich-Preußen) หรือ ปรัสเซียของโปแลนด์ (เยอรมัน: Polnisch-Preußen) คือดินแดนทางตะวันตกของปรัสเซียในสมัยที่อยู่ภายใต้การปกครองของโปแลนด์ มีฐานะเป็นภูมิภาคหนึ่งของราชอาณาจักรโปแลนด์ ดำรงอยู่ระหว่างปี ค.ศ. 1466 ถึง 1772
ปรัสเซียหลวงถูกจัดตั้งขึ้นภายหลังเกิดสันติภาพแห่งราชบัลลังก์ครั้งที่สอง (Second Peace of Thorn) อันเป็นสัญญาที่ยุติความขัดแย้งระหว่างอัศวินทิวทอนิกกับกษัตริย์โปแลนด์ ในการนี้ รัฐอัศวินทิวทันได้ตกลงที่จะยกดินแดนทางตะวันตกของปรัสเซียให้แก่โปแลนด์ ปรัสเซียหลวงถูกยุบทิ้งเมื่อมีการผนวกเข้าเป็นส่วนหนึ่งกับราชอาณาจักรปรัสเซียในปี 1772 ในรัชสมัยพระเจ้าฟรีดริชมหาราช พระองค์ทรงจัดตั้งอดีตปรัสเซียหลวงเป็นมณฑลที่ชื่อว่ามณฑลปรัสเซียตะวันตก
บรูโน ทิม

บรูโน ทิม (เยอรมัน: Bruno Timm; ค.ศ. 1902–1972) เป็นนักถ่ายทำภาพยนตร์ประเทศเยอรมนี
ภาพยนตร์เด่น

Destiny (1921)
Wrath of the Seas (1926)
The Woman on the Rack (1928)
Land Without Women (1929)
Die kleine Veronika (1929)
Storm in a Water Glass (1931)
Girls to Marry (1932)
The Escape to Nice (1932)
Bashful Felix (1934)
The Four Musketeers (1934)
Heaven on Earth (1935)
Forget Me Not (1935)
Königstiger (1935)
The Tiger Akbar (1951)
Josef the Chaste (1953)
Liane, Jungle Goddess (1956)
It Happened Only Once (1958)
บรรณานุกรม

Jung, Uli & Schatzberg, Walter. Beyond Caligari: The Films of Robert Wiene. Berghahn Books, 1999.
แหล่งข้อมูลอื่น

บรูโน ทิม ที่อินเทอร์เน็ตมูวีเดตาเบส
ปราสาทเนือร์นแบร์ค

ปราสาทเนือร์นแบร์ค
ปราสาทเนือร์นแบร์ค (เยอรมัน: Nürnberger Burg) เป็นหมู่อาคารป้อมปราการในสมัยกลาง ตั้งบนสันเขาหินทรายในเมืองเนือร์นแบร์ค ประเทศเยอรมนี ปราสาทแห่งนี้ได้รับการยอมรับว่าเป็นหนึ่งในปราการที่ยากจะเอาชนะที่สุดของทวีปในโรปในสมัยกลาง สะท้อนความสำคัญของเมืองนี้ในฐานะเมืองที่ขึ้นต่อจักรพรรดิโรมันอันศักดิ์สิทธิ์โดยตรง อาคารหลังแรกเริ่มก่อสร้างขึ้นราว ค.ศ. 1000  ปราสาทนี้สามารถแบ่งออกได้สามยุคคือ:
ยุคแรก คือการเริ่มลงหลักปักฐานภายใต้ราชวงศ์ซาลีเออร์ (ค.ศ. 1027–1125)
ยุคที่สอง คือการสร้างอาคารหลังใหม่ภายใต้ราชวงศ์โฮเอินชเตาเฟิน (ค.ศ. 1138–1254)
ยุคที่สาม คือการบูรณะครั้งใหญ่ในสมัยกลาง
ปราสาทหลังนี้เริ่มสูญเสียสถานะความสำคัญภายหลังสงครามสามสิบปีในช่วงปี 1618 ถึง 1648 ปราสาทหลังนี้ได้รับความเสียหายมากจากการทิ้งระเบิดทางอากาศในช่วงปลายสงครามโลกครั้งที่สอง พื้นที่ส่วนใหญ่กลายเป็นซากปรักหักพัง เหลือแต่เพียงโบสถ์น้อยและหอคอยเท่านั้นที่อยู่รอด ต้องใช้เวลากว่าสามสิบปีในการบูรณะขึ้นใหม่จนมีสภาพเฉกเช่นในปัจจุบัน
ปฏิบัติการพันท์เซอร์เฟาสท์

ปฏิบัติการพันท์เซอร์เฟาสท์ (เยอรมัน: Unternehmen Panzerfaust) เป็นปฏิบัติการทางทหารเพื่อจัดการและควบคุมราชอาณาจักรฮังการีที่เยอรมนีดูแลอยู่ในช่วงสงคราม ปฏิบัติการเริ่มต้นในเดือนตุลาคม ค.ศ. 1944 โดยกองทัพเยอรมัน (แวร์มัคท์) เมื่ออดอล์ฟ ฮิตเลอร์ ผู้นำเผด็จการของเยอรมนี ได้ล่วงรู้ว่าพลเรือเอก มิกโลช โฮร์ตี ผู้สำเร็จราชการแห่งฮังการี ได้แอบเจรจาอย่างลับ ๆ ในการยอมจำนนต่อกองทัพแดงแห่งสหภาพโซเวียตที่กำลังจะบุกเข้ามา ฮิตเลอร์จึงได้ส่งอ็อทโท สกอร์ทเซนี หัวหน้าหน่วยคอมมานโดแห่งหน่วยวัฟเฟิน-เอ็สเอ็ส และ Adrian von Fölkersam อดีตผู้บัญชาการกองกำลังพิเศษ ไปยังฮังการี ฮิตเลอร์เกรงกลัวว่าการยอมจำนนของฮังการีจะเป็นการเปิดปีกกองทัพตอนใต้ แบบที่ราชอาณาจักรโรมาเนียได้ไปเข้าร่วมกับสหภาพโซเวียตและตัดกองกำลังทหารเยอรมันไปหนึ่งล้านนายที่กำลังสู้รับกับการรุกของโซเวียตในคาบสมุทรบอลข่าน ปฏิบัติการได้นำโดยปฏิบัติการมาร์กาเรต (Operation Margarethe) ในเดือนมีนาคม ค.ศ. 1944 ซึ่งเป็นการยึดครองฮังการีโดยกองทัพเยอรมัน ฮิตเลอร์ได้คาดหวังว่าจะสามารถรักษาฮังการีเอาไว้ให้อยู่ภายใต้อำนาจแห่งฝ่ายอักษะ
แหล่งข้อมูลอื่น

Earl F. Ziemke, Stalingrad to Berlin: The German Defeat in the East, U.S. Government Printing Office, 1968
Horthy:, Admiral Miklós (2000). Admiral Nicholas Horthy Memoirs. Nicholas Horthy, Miklós Horthy, Andrew L. Simon, Nicholas Roosevelt (illustrated ed.). Simon Publications LLC. p. 348. ISBN 0-9665734-3-9.
ปราสาทเอ็ลทซ์

ปราสาทเอ็ลทซ์
ปราสาทเอ็ลทซ์ (เยอรมัน: Burg Eltz) เป็นปราสาทยุคกลาง ตั้งอยู่ในหุบเขาทางตอนเหนือแม่น้ำมอแซล ช่วงระหว่างเมืองโคเบล็นทซ์กับเมืองเทรียร์ ในรัฐไรน์ลันท์-ฟัลทซ์ของประเทศเยอรมนี ปราสาทนี้ยังเป็นกรรมสิทธิ์ของตระกูลเอ็ลทซ์ ตระกูลขุนนางเก่าแก่ซึ่งอาศัยอยู่มาตั้งแต่คริสต์ศตวรรษที่ 12 จนถึงปัจจุบัน ปราสาทถูกแบ่งเป็นสามส่วน แต่ละส่วนถือครองโดยสามสกุลสาขาของตระกูลเอ็ลทซ์ ได้แก่ สกุลเค็มเพอนิช (Kempenich), สกุลรือเบอนัค (Rübenach) และสกุลโรเดินดอร์ฟ (Rodendorf) รอบปราสาทมีแม่น้ำเอ็ลซ์บัค (Elzbach) ไหลผ่าน ส่วนที่เก่าแก่ที่สุดของปราสาทสร้างขึ้นในคริสต์ศตวรรษที่ 9 ปราสาทนี้เคยปรากฏอยู่บนธนบัตร 500 มาร์คระหว่างปี ค.ศ. 1965–1990
บุลลี บูลัน

บุลลี บูลัน
บุลลี บูลัน (เยอรมัน: Bully Buhlan; 3 กุมภาพันธ์ ค.ศ. 1924 – 7 พฤศจิกายน ค.ศ. 1982) เป็นนักแสดงละครเวทีและนักแสดงชายชาวเยอรมัน
ภาพยนตร์ที่ได้รับการคัดเลือก

Homesick for You (1952)
The Singing Hotel (1953)
Emperor's Ball (1956)
Marina (1960)
บรรณานุกรม

Barnett, David. A History of the Berliner Ensemble. Cambridge University Press, 2015.
แหล่งข้อมูลอื่น

บุลลี บูลัน ที่อินเทอร์เน็ตมูวีเดตาเบส
ประธานาธิบดีออสเตรีย

| ประธานาธิบดี แห่งสาธารณรัฐออสเตรีย |
| --- | --- |
ตราแผ่นดิน
ธงชาติ
ผู้ดำรงตำแหน่งคนปัจจุบัน อเล็คซันเดอร์ ฟัน แดร์ เบ็ลเลิน ตั้งแต่ 26 มกราคม 2560
ผ่ายบริหารของรัฐบาลออสเตรีย ทำเนียบประธานาธิบดี
การเรียกขาน: ท่านประธานาธิบดี (ไม่เป็นทางการ) ฯพณฯ (เป็นทางการ)
จวน: เลโอพ็อลดีเนอวิง พระราชวังโฮฟบวร์ค
ที่ว่าการ: อินเนอเรอชตัท เวียนนา
ผู้เสนอชื่อ: พรรคการเมืองหรือการเสนอชื่อตนเอง
ผู้แต่งตั้ง: การเลือกตั้งทางตรงสาบานโดยสภาผู้แทนราษฎร
วาระ: 6 ปี (ไม่เกิน 2 วาระ)
ตราสารจัดตั้ง: รัฐธรรมนูญแห่งออสเตรีย
ตำแหน่งก่อนหน้า: ประธานสภาร่างรัฐธรรมนูญ
สถาปนา: 10 พฤศจิกายน 2463
คนแรก: เทโอดอร์ เคอร์เนอร์
เงินตอบแทน: 349,404 ยูโรต่อปี
เว็บไซต์: www.bundespraesident.at
ประธานาธิบดีออสเตรีย (เยอรมัน: Bundespräsident der Republik Österreich) หรือเรียกอย่างเป็นทางการว่า ประธานาธิบดีแห่งสาธารณรัฐออสเตรีย เป็นประมุขแห่งรัฐของสาธารณรัฐออสเตรีย แม้ว่าตามรัฐธรรมนูญจะมีอำนาจมาก แต่ทางปฏิบัติกลับเป็นเพียงตำแหน่งทางพิธีการและเป็นสัญลักษณ์ไม่ได้มีอำนาจจริง
สำนักงานของประธานาธิบดีก่อตั้งขึ้นใน พ.ศ. 2463 หลังจากการล่มสลายของจักรวรรดิออสเตรีย-ฮังการีและจักรวรรดิฮาพส์บวร์คใน พ.ศ. 2461 ประธานาธิบดีในฐานะประมุข เป็นตำแหน่งที่สืบต่อจากประธานสภาร่างรัฐธรรมนูญซึ่งเป็นสภานิติบัญญัติเฉพาะกาลหลังรัฐราชาธิปไตย เดิมทีมีจุดประสงค์เพื่อให้ชาวออสเตรียได้รับเลือกโดยตรงผ่านการใช้สิทธิออกเสียงเลือกตั้งทั่วไปทุก ๆ หกปี ประธานาธิบดีได้รับแต่งตั้งจากสภานิติบัญญัติแห่งสหพันธรัฐ จนถึง พ.ศ. 2494 เมื่อเทโอดอร์ เคอร์เนอร์ ได้เป็นประธานาธิบดีคนแรกผ่านการเลือกตั้งทางตรง
ประธานาธิบดีมีอำนาจแต่งตั้งนายกรัฐมนตรี รองนายกรัฐมนตรี รัฐมนตรี เลขาธิการแห่งรัฐ และผู้พิพากษาศาลฎีกา ประธานาธิบดียังสามารถถอดนายกรัฐมนตรีและคณะรัฐมนตรีเมื่อใดก็ได้ นอกจากนี้ ประธานาธิบดียังสามารถลงนามในร่างกฎหมายและมีอำนาจในการยุบสภาแห่งชาติและสภานิติบัญญัติแห่งรัฐ ลงนามในสนธิสัญญากับต่างประเทศ ปกครองโดยใช้พระราชกฤษฎีกา และการสั่งการกองทัพ อย่างไรก็ตาม อำนาจเหล่านี้ส่วนใหญ่ไม่เคยถูกนำมาใช้ นอกจากนี้ ประธานาธิบดีมีลำดับความลำคัญเป็นอันดับหนึ่ง นำหน้าประธานรัฐสภาและนายกรัฐมนตรี
ที่พักหลักและสถานที่ทำงานของประธานาธิบดีคือเลโอพ็อลดีเนอวิงในพระราชวังโฮฟบวร์ค กรุงเวียนนา
ธงศึกไรช์

ธงศึกไรช์ (เยอรมัน: Reichskriegsflagge ไรชส์ครีคส์ฟลักเกอ) เป็นชื่ออย่างเป็นทางการของธงศึกและธงฉานที่กองทัพเยอรมันใช้ระหว่าง ค.ศ. 1867 ถึง 1945 ในสมัยนี้ใช้การออกแบบทั้งหมดเจ็ดแบบ
รูปแบบธง > กองเรือไรช์ (1848–1852)

ธงศึกกองเรือไรช์
รูปแบบธง > กองทัพเรือจักรวรรดิเยอรมัน (1871–1918)

ธงกองทัพเรือสมาพันธรัฐเยอรมันเหนือถูกใช้เป็นธงศึก 1871–92
ธงศึก 1892–1903
ธงศึก 1903–19
รูปแบบธง > ไรชส์มารีเนอ (1919–1935)

ธงศึก 1919–1921
ธงศึก 1921–33
รูปแบบธง > แวร์มัคท์ (1935-1945)

ธงศึก 1933–35
ธงศึก 1935–38
ธงศึก 1938–45
ดูเพิ่ม

ธงชาตินาซีเยอรมนี
ธงชาติเยอรมนี
รายชื่อธงในประเทศเยอรมนี
แหล่งข้อมูลอื่น

The History of the Imperial German War Flag 1867—1921
Imperial German Army Colours เก็บถาวร 2014-01-02 ที่ เวย์แบ็กแมชชีน
ปฏิบัติการโบเดินพลัทเทอ

แม่แบบ:Campaignbox Battle of the Bulge
แม่แบบ:Campaignbox Western Front (World War II)
ปฏิบัติการโบเดินพลัทเทอ (เยอรมัน: Unternehmen Bodenplatte) เปิดฉากเมื่อวันที่ 1 มกราคม ค.ศ. 1945 เป็นความพยายามของลุฟท์วัฟเฟอเพื่อทำลายกองทัพอากาศฝ่ายสัมพันธมิตรในประเทศแผ่นดินต่ำในช่วงสงครามโลกครั้งที่สอง เป้าหมายของโบเดินพลัทเทอคือการได้รับอำนาจเหนือน่านฟ้าในช่วงระยะหยุดนิ่งของยุทธการตอกลิ่ม เพื่อให้กองทัพบกเยอรมันและวัฟเฟิน-เอ็สเอ็สสามารถดำเนินการรุกต่อไปได้ ปฏิบัติการนี้ได้ถูกวางแผนเอาไว้จากวันที่ 16 ธันวาคม ค.ศ. 1944 แต่มีความล่าช้าเรื่อย ๆ มา เนื่องจากสภาพอากาศที่เลวร้ายไปจนถึงวันขึ้นปีใหม่ วันแรกที่เกิดขึ้นเป็นช่วงเวลาที่เหมาะสม
ความลับสำหรับปฏิบัติการนั้นมีความแน่นหนาจนกองทัพบกและกองทัพเรือทั้งหมดของเยอรมันไม่ได้รับแจ้งจากปฏิบัติการและบางหน่วยต่างได้บาดเจ็บและล้มตายจากการยิงพวกเดียวกันเอง สัญญาณข่าวกรองของบริติช (อัลตรา)ได้บันทึกความเคลื่อนไหวและการเตรียมความพร้อมของกองทัพอากาศเยอรมันในภูมิภาค แต่ไม่รับรู้เลยว่าปฏิบัติการครั้งนี้จะมาอย่างฉุกละหุก
ปฏิบัติการครั้งนี้ได้ประสบความสำเร็จอย่างน่าประหลาดใจและประสบความสำเร็จทางกลยุทธ์ แต่ท้ายที่สุดแล้วก็ต้องล้มเหลว เครื่องบินรบฝ่ายสัมพันธมิตรหลายลำถูกทำลายบนพื้นดินแต่แทนที่ภายในหนึ่งสัปดาห์ นักบินฝ่ายสัมพันธมิตรที่บาดเจ็บล้มตายมีน้อยมาก เนื่องจากความสูญเสียของฝ่ายสัมพันธมิตรส่วนใหญ่เป็นเครื่องบินรบที่จอดบนพื้นดิน อย่างไรก็ตาม เยอรมันสูญเสียนักบินไปหลายคนที่ไม่สามารถหามาทดแทนได้อย่างทันที
การวิเคราะห์หลังการรบแสดงให้เห็นถึงมีเพียง 11 ลำของเครื่องบินรบ 34 กรุพเพิน (กลุ่ม) ของลุฟท์วัฟเฟอทำการโจมตีได้อย่างตรงเวลาและด้วยความประหลาด ปฏิบัติการครั้งนี้ได้ล้มเหลวในการบรรลุถึงอำนาจเหนือน่านฟ้า แม้จะชั่วคราว, ในขณะที่กองทัพบกเยอรมันยังคงไร้การป้องกันจากการโจมตีทางอากาศของฝ่ายสัมพันธมิตร "โบเดินพลัทเทอ" เป็นปฏิบัติการทางยุทธศาสตร์ขนาดใหญ่ที่ถูกคิดค้นขึ้นโดยลุฟท์วัฟเฟอในช่วงสงคราม
บ็อนเนอร์ดวร์ชมุสเทอรุง

บ็อนเนอร์ดวร์ชมุสเทอรุง  (เยอรมัน: Bonner Durchmusterung) เป็นสารบัญแฟ้มดาวฤกษ์จากการกวาดสำรวจท้องฟ้า สร้างขึ้นระหว่าง ปี 1859 ถึง 1903 ที่หอดูดาวบ็อน มีลักษณะเด่นคือการสำรวจในสเปกตรัมแม่เหล็กไฟฟ้า ซึ่งได้รับการเปรียบเทียบกับแสงที่ตามองเห็น
ชื่อ Durchmusterung นั้นมาจากภาษาเยอรมัน และถูกใช้ในภาษาอังกฤษเช่นกัน มีความหมายว่า "การตรวจสอบวัตถุและข้อมูลอย่างเป็นระบบ" ส่วน Bonner หมายถึงเมืองบ็อนซึ่งเป็นที่ตั้งของหอดูดาวบ็อนในเยอรมนี ที่เป็นศูนย์กลางในการจัดทำสารบัญแฟ้มนี้
สารบัญแฟ้มนี้ได้จากการสำรวจสังเกตการณ์ยาวนานเป็นเวลา 44 ปี และได้สรุปตำแหน่งและขนาดของดาวประมาณ 325,000 ดวงที่มีโชติมาตรปรากฏตั้งแต่อันดับ 9 ถึง 10 ถือเป็นพื้นฐานของสารบัญแฟ้มดาวฤกษ์ต่าง ๆ ในศตวรรษที่ 20 เช่น สารบัญแฟ้มสมาคมดาราศาสตร์ และสารบัญแฟ้มดาวฤกษ์ของหอดูดาวสมิธโซเนียน เป็นต้น
ความเป็นมา

บ็อนเนอร์ดวร์ชมุสเทอรุงเริ่มจัดพิมพ์โดย ฟรีดริช วิลเฮ็ล์ม อาร์เกลันเดอร์, อาดัลแบร์ท ครือเกอร์ และเอดูอาร์ท เชินเฟ็ลท์ จาก เยอรมนี ครอบคลุมดาวฤกษ์ 320,000 ดวงที่วิษุวัตต้นยุคอ้างอิง 1855.0 ได้รับการยอมรับว่าเป็นตัวบุกเบิกสารบัญแฟ้มดาวสมัยใหม่
ซืทลิชเชอดวร์ชมุสเทอรุง  (Südliche Durchmusterung) ซึ่งแสดงดาวฤกษ์ในซีกท้องฟ้าใต้ได้ถูกเพิ่มเข้ามาในปี 1886 จากที่เดิมทีบ็อนเนอร์ดวร์ชมุสเทอรุงนั้นขึ้นอยู่กับการสังเกตการณ์ที่หอดูดาวบ็อน และครอบคลุมเฉพาะซีกท้องฟ้าเหนือเป็นหลักและซีกท้องฟ้าใต้บางส่วนเท่านั้น ดังนั้นเมื่อรวมเข้าไปแล้วจึงเพิ่มจำนวนดาวฤกษ์ไปอีก 120,000 ดวงที่มีเดคลิเนชันตั้งแต่ -1° ถึง -23°
ส่วนต่อขยาย

การแสวงหาความรู้ทางดาราศาสตร์หลายอย่าง เช่น สาขาวิชาฟิสิกส์ดาราศาสตร์ กลศาสตร์ท้องฟ้า และการศึกษาระบบสุริยะในช่วงยุคแรก ๆ ได้อาศัยบ็อนเนอร์ดวร์ชมุสเทอรุงเป็นพื้นฐาน แต่ต่อมาความแม่นยำของตำแหน่งเริ่มเป็นปัญหาเมื่อต้องการศึกษาอย่างเข้มงวด นอกจากนี้เดิมทีบ็อนเนอร์ดวร์ชมุสเทอรุงไม่ได้บันทึกดาวฤกษ์ในท้องฟ้าทางตอนใต้ซึ่งไม่สามารถมองเห็นได้จากเยอรมนี ดังนั้นฉันจึงไม่สามารถอธิบายท้องฟ้าทั้งหมดได้
ด้วยเหตุนี้ ชุมชนวิทยาศาสตร์จึงตัดสินใจที่จะเสริมข้อมูลท้องฟ้าทางตอนใต้ด้วยการสังเกตการณ์เพิ่มเติมอีก 2 ครั้ง การสังเกตการณ์ได้ทำขึ้นที่หอดูดาวของเมืองกอร์โดบา ประเทศอาร์เจนตินา และ เมืองเคปทาวน์ ประเทศแอฟริกาใต้ ซึ่งอยู่ในซีกโลกใต้ และได้ทำการเผยแพร่ กอร์โดบาดวร์ชมุสเทอรุง (Córdoba Durchmusterung, CoD) ซึ่งมีดาวจำนวน 580,000 ตีพิมพ์ในปี 1892 จากความคิดริเริ่มของจอห์น เอ็ม โทมี และใน ปี 1896 ได้เผยแพร่ เคปโฟโตกราฟิกดวร์ชมุสเทอรุง (Cape Photographic Durchmusterung, CPD) โดยกอร์โดบาดวร์ชมุสเทอรุงนั้นได้ถูกทำขึ้นจากการสังเกตด้วยตาเปล่าเท่านั้น และจัดทำขึ้นในลักษณะเดียวกับบ็อนเนอร์ดวร์ชมุสเทอรุง ในขณะที่ แคตตาล็อกเคปโฟโตกราฟิกดวร์ชมุสเทอรุง ได้รับการประมวลผลโดยใช้ภาพถ่ายที่ได้รับการยืนยันว่ามีความแม่นยำเพียงพอในสำหรับเทคโนโลยีใหม่
สารบัญแฟ้มทั้งสองนี้ได้ทำให้สามารถสร้างแบบจำลองที่เข้มงวดมากขึ้น และในศตวรรษที่ 19 นักดาราศาสตร์และนักภูมิมาตรศาสตร์ได้ใช้ระบบพิกัดร่วมทางดาราศาสตร์อย่างกว้างขวางโดยอิงตามแกนหมุนของโลก วันวสันตวิษุวัต และระนาบสุริยวิถี ระบบนี้กลายเป็นพื้นฐานของการทำสารบัญแฟ้มพื้นฐานของหอดูดาวเบอร์ลิน และถูกนำมาใช้ในระบบพิกัดที่แน่นอนของบ็อนเนอร์ดวร์ชมุสเทอรุงและสารบัญแฟ้มสมาคมดาราศาสตร์
ปราสาทโฮเอินท์ซ็อลเลิร์น

| ปราสาทโฮเอินท์ซ็อลเลิร์น |
| --- | --- |
เยอรมัน: Burg Hohenzollern


ข้อมูลทั่วไป
สถานะ: เสร็จ
ประเภท: พระราชวัง, ปราสาท
สถาปัตยกรรม: ฟื้นฟูกอทิก
เมือง: Bisingen, Zollernalbkreis
ประเทศ: เยอรมัน
ระดับความสูง: 855 เมตร
ตั้งชื่อให้: ราชวงศ์โฮเอินท์ซ็อลเลิร์น
เจ้าของ: เกออร์ค ฟรีดริช เจ้าชายแห่งปรัสเซีย (75%) คาร์ล ฟรีดริช เจ้าชายแห่งโฮเอินท์ซ็อลเลิร์น (25%)
ติดต่อ: ราชวงศ์โฮเอินท์ซ็อลเลิร์น
การออกแบบและการก่อสร้าง
สถาปนิก: Friedrich August Stüler
เว็บไซต์
www.burg-hohenzollern.com/startpage.html
ปราสาทโฮเอินท์ซ็อลเลิร์น (เยอรมัน: Burg Hohenzollern) เป็นปราสาทโบราณซึ่งตกทอดกันในราชวงศ์โฮเอินท์ซ็อลเลิร์นซึ่งเคยปกครองภูมิภาคชวาเบิน ตั้งอยู่บนเขาโฮเอินท์ซ็อลเลิร์น ทางทิศใต้ของเมืองเฮ็คคิงเงิน ในรัฐบาเดิน-เวือร์ทเทิมแบร์ค ประเทศเยอรมนี เป็นหนึ่งในสี่ปราสาทที่มีผู้เช้าชมมากที่สุดในเยอรมนี แต่ละปีมีผู้เข้าชมกว่า 350,000 แสนคน ปัจจุบัน กรรมสิทธิ์ในปราสาทหลังนี้ยังเป็นของทายาทราชวงศ์โฮเอินท์ซ็อลเลิร์น
ปราสาทแห่งนี้เริ่มก่อสร้างเพื่อใช้เป็นป้อมปราการในต้นคริสต์ศตวรรษที่ 11 ต่อมาใน ค.ศ. 1423 ปราสาทแห่งนี้ก็ถูกทำลายลงภายหลังถูกล้อมเป็นเวลา 10 เดือนโดยทัพหลวงของราชวงศ์ฮาพส์บวร์คแห่งจักรวรรดิโรมันอันศักดิ์สิทธิ์ ต่อมาได้มีการสร้างปราสาทใหม่ที่ใหญ่กว่าเดิมขึ้นระหว่าง ค.ศ. 1454 ถึง ค.ศ. 1461 ปราสาทหลังนี้เป็นปราการที่หลบภัยสำหรับราชวงศ์โฮเอินท์ซ็อลเลิร์นหลายครั้ง อาทิในช่วงสงครามสามสิบปี เป็นต้น
ในกลางศตวรรษที่ 18 ปราสาทหลังนี้ถูกปล่อยปละละเลย ทำให้อาคารจำนวนมากชำรุดทรุดโทรมจนต้องรื้ออาคารจำนวนมากทิ้ง อาคารที่หลังที่เห็นอยู่ในปัจจุบันถูกสร้างขึ้นระหว่าง ค.ศ. 1846 ถึง ค.ศ. 1867 โดยพระเจ้าฟรีดริช วิลเฮ็ล์มที่ 4 แห่งปรัสเซีย ผู้มีเชื้อสายโฮเอินท์ซ็อลเลิร์น แม้ปราสาทหลังนี้จะถูกสร้างขึ้นใหม่จนเสร็จ แต่ก็ไม่มีสมาชิกราชวงศ์คนใดใช้ปราสาทนี้เป็นที่ประทับถาวร ในคริสต์ศตวรรษที่ 19 จักรพรรดิเยอรมันสามพระองค์ในยุคจักรวรรดิเยอรมันก็ไม่เคยมาเยือนปราสาทหลังนี้
นายกรัฐมนตรีเยอรมนี

| นายกรัฐมนตรี สหพันธ์สาธารณรัฐเยอรมนี |
| --- | --- |
Bundeskanzler der Bundesrepublik Deutschland
ธงประจำตำแหน่ง
ผู้ดำรงตำแหน่งคนปัจจุบัน โอลัฟ ช็อลทซ์ ตั้งแต่ 8 ธันวาคม ค.ศ. 2021 (2021-12-08)
ฝ่ายบริหารของรัฐบาล
สมาชิกของ: คณะรัฐมนตรีสหพันธ์ คณะมนตรียุโรป
ที่ว่าการ: สำนักนายกรัฐมนตรีสหพันธ์ เบอร์ลิน (ที่ตั้งหลัก) Palais Schaumburg บ็อน (ที่ตั้งที่สอง)
ผู้เสนอชื่อ: บุนเดิสทาค
ผู้แต่งตั้ง: ประธานาธิบดีเยอรมนี โดยความเห็นชอบของบุนเดิสทาค
วาระ: 4 ปี, ไม่จำกัดวาระ
ตราสารจัดตั้ง: กฎหมายพื้นฐานสำหรับสหพันธ์สาธารณรัฐเยอรมนี (รัฐธรรมนูญเยอรมนี)
ผู้ประเดิมตำแหน่ง: ค็อนราท อาเดอเนาเออร์
สถาปนา: 24 พฤษภาคม 1949; 75 ปีก่อน (1949-05-24)
รอง: รองนายกรัฐมนตรีเยอรมนี
เงินตอบแทน: 255,150 ยูโรต่อปี (ข้อมูลเมื่อ 2020)
เว็บไซต์: bundeskanzler.de
นายกรัฐมนตรีเยอรมนี (เยอรมัน: Bundeskanzler der Bundesrepublik Deutschland; อังกฤษ: Chancellor of Germany) เป็นหัวหน้าฝ่ายบริหารของประเทศเยอรมนี นายกรัฐมนตรีคนปัจจุบันคือ โอลัฟ ช็อลทซ์ สังกัดพรรคสังคมประชาธิปไตยเยอรมนี เขาขึ้นดำรงตำแหน่งต่อจากอังเกลา แมร์เคิล จากพรรคสหภาพประชาธิปไตยคริสเตียนใน ค.ศ. 2021
เมื่อมีการเปิดประชุมสภาสหพันธ์นัดแรก ประธานาธิบดีจะเป็นผู้เสนอชื่อนายกรัฐมนตรีต่อสภาสหพันธ์ หากสภาเห็นชอบด้วยเสียงเกินกึ่งหนึ่ง ประธานาธิบดีจะสามารถลงนามแต่งตั้งนายกรัฐมนตรี
ประวัติ

ตำแหน่งนายกรัฐมนตรีสถาปนาขึ้นใน ค.ศ. 1867 พร้อมกับการสถาปนาสมาพันธรัฐเยอรมันเหนือ โดยมีอ็อทโท ฟ็อน บิสมาร์ค มุขมนตรีปรัสเซีย เป็นผู้รั้งตำแหน่งคนแรกในตำแหน่ง นายกรัฐมนตรีสหพันธ์ ต่อมาใน ค.ศ. 1871 ได้มีการสถาปนาจักรวรรดิเยอรมัน ซึ่งมีชื่อประเทศเป็นทางการตามรัฐธรรมนูญว่า "ไรช์เยอรมัน" (Deutsches Reich) ตำแหน่งนายกรัฐมนตรีจึงเปลี่ยนไปใช้ชื่อว่า นายกรัฐมนตรีไรช์ ตั้งแต่บัดนั้นจนถึงสิ้นสุดสงครามโลกครั้งที่สองใน ค.ศ. 1945 เยอรมนีสงครามแตกเป็นสองประเทศคือเยอรมนีตะวันออกและเยอรมนีตะวันตก ตำแหน่งหัวหน้ารัฐบาลเยอรมันตะวันตกเรียก นายกรัฐมนตรีสหพันธ์ ส่วนหัวหน้ารัฐบาลเยอรมันตะวันออกเรียก ประธานคณะรัฐมนตรี
เมื่อเยอรมนีตะวันออกล่มสลายใน ค.ศ. 1990 รัฐบาลเยอรมนีตะวันตกเข้ารับช่วงกิจการงานปกครองของรัฐบาลเยอรมนีตะวันออกทั้งหมด นายกรัฐมนตรีเยอรมันตะวันตกกลายเป็นนายกรัฐมนตรีของประเทศเยอรมนีที่รวมเป็นหนึ่งเดียวอีกครั้ง
ชื่อตำแหน่งอย่างเป็นทางการ

สมาพันธรัฐเยอรมัน (ค.ศ. 1867–1871): นายกรัฐมนตรีสหพันธ์ (Bundeskanzler)
ไรช์เยอรมัน (ค.ศ. 1871–1945): นายกรัฐมนตรีไรช์ (Reichskanzler)
สาธารณรัฐประชาธิปไตยเยอรมนี (ค.ศ. 1949–1990): ประธานคณะรัฐมนตรี (Vorsitzender des Ministerrats)
สหพันธ์สาธารณรัฐเยอรมนี (ค.ศ. 1949–ปัจจุบัน): นายกรัฐมนตรีสหพันธ์ (Bundeskanzler)
ดูเพิ่ม

รายชื่อนายกรัฐมนตรีเยอรมนี
มุขมนตรี
ฟือเรอร์
ประธานาธิบดีเยอรมนี